Publication: Magyar Közlöny
Issue: MK-2009-137 (Year: 2009, Number: 137)
Era: 2004-2010
Section: A zálogtárgyak bírósági végrehajtáson kívüli értékesítésének szabályairól szóló 12/2003. (I. 30.) Korm. rendelet
Paragraph Index: 88

2. § Az R. 3. §-a a következõ új (4) bekezdéssel egészül ki, a jelenlegi (4)–(5) bekezdés számozása pedig (5)–(6) bekezdésre változik: „(4) A (3) bekezdés szerinti esetben a zálogkötelezettet a birtokba bocsátásra azzal a tájékoztatással kell felhívni, hogy ha bemutatja a települési önkormányzat Lt. 85/F. § (3) bekezdése szerinti írásbeli kötelezettségvállalását (a továb biak ban: önkormányzati kötelezettségvállalás), úgy a lakóingatlan kiürítésére a felhívásban megjelölt, de attól a naptól számított legalább 30 nappal válik kötelezetté, hogy a jogosulttól olyan írásbeli értesítést kapott, amely szerint az értékesítés során az ingatlan tulajdonjogát nem az önkormányzat szerezte meg. Önkormányzati kötelezettségvállalás esetén a jogosult a lakóingatlant a zálogkötelezett által elõbbiek szerint vállalt kiürítési kötelezettség terhével bocsátja értékesítésre.”

Source: https://magyarkozlony.hu/hivatalos-lapok/2d9739b23318bc875037889629a07e97c8525074/dokumentumok/7ea25ac286a6ce806ffa51a830adb4bfba2ddff5/letoltes